CELEX: 52020DP0155
Language: et
Date: 2020-06-18 00:00:00
Title: Euroopa Parlamendi otsus mitte esitada vastuväiteid komisjoni 28. mai 2020. aasta delegeeritud määrusele, millega muudetakse 26. oktoobri 2015. aasta delegeeritud määrust (EL) 2016/101, millega täiendatakse Euroopa Parlamendi ja nõukogu määrust (EL) nr 575/2013 artikli 105 lõike 14 kohaste regulatiivsete tehniliste standarditega usaldusväärse hindamise kohta (C(2020)03428 – 2020/2668(DEA))

8.9.2021   
            
            
               ET
            
            
               Euroopa Liidu Teataja
            
            
               C 362/179
            
         
      P9_TA(2020)0155
      Vastuväidete puudumine delegeeritud õigusaktile: regulatiivsed tehnilised standardid usaldusväärse hindamise kohta
      Euroopa Parlamendi otsus mitte esitada vastuväiteid komisjoni 28. mai 2020. aasta delegeeritud määrusele, millega muudetakse 26. oktoobri 2015. aasta delegeeritud määrust (EL) 2016/101, millega täiendatakse Euroopa Parlamendi ja nõukogu määrust (EL) nr 575/2013 artikli 105 lõike 14 kohaste regulatiivsete tehniliste standarditega usaldusväärse hindamise kohta (C(2020)03428 – 2020/2668(DEA))
      (2021/C 362/37)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2020)03428),
               
            
                  —
               
               
                  võttes arvesse komisjoni 29. mai 2020. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
               
            
                  —
               
               
                  võttes arvesse majandus- ja rahanduskomisjoni 9. juuni 2020. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (1), ja eelkõige selle artiklit 105 lõiget 14,
               
            
                  —
               
               
                  võttes arvesse Euroopa Parlamendi ja nõukogu 24. novembri 2010. aasta määruse (EL) nr 1093/2010 (millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ) (2) artiklit 13,
               
            
                  —
               
               
                  võttes arvesse regulatiivse tehnilise standardi eelnõu (EBA/RTS/2020/04), mille Euroopa Pangandusjärelevalve esitas 22. aprillil 2020 vastavalt määruse (EL) nr 575/2013 artikli 105 lõikele 14,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse majandus- ja rahanduskomisjoni soovitust võtta vastu otsus,
               
            
                  A.
               
               
                  arvestades, et COVID-19 puhangu tõttu muudetakse delegeeritud õigusaktiga ajutiselt usaldatavusnormatiividel põhinevat pangandusraamistikku; eelkõige selleks, et leevendada turu äärmusliku volatiilsuse mõju usaldusväärsele hindamisraamistikule ning et krediidiasutused ja investeerimisühingud tuleksid toime turu praeguse äärmusliku volatiilsusega, suurendatakse delegeeritud õigusaktiga väärtuse täiendavate korrigeerimiste kogusumma arvutamiseks põhimeetodi kohaselt kasutatavat agregeerimistegurit kuni 31. detsembrini 2020 50 %-lt 66 %-le; see vähendaks väärtuse täiendavate korrigeerimiste kogusummat ning seeläbi summat, mis arvatakse maha krediidiasutuste ja investeerimisühingute esimese taseme põhiomavahenditest;
               
            
                  B.
               
               
                  arvestades, et käesolev delegeeritud õigusakt peaks jõustuma võimalikult kiiresti, et tagada krediidiasutuste ja investeerimisühingute kapitalinõuete kiire leevendamine juba käesoleva kvartali jooksul ja kuni aasta lõpuni;
               
            
               
                  1.
               
               
                  teatab, et Euroopa Parlamendil ei ole delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 176, 27.6.2013, lk 1.
      
         (2)  ELT L 331, 15.12.2010, lk 12.